La peste un an de la izbucnirea epidemiei de rujeolă, care a făcut până acum 32 de victime, Ministerul Sănătății admite că nici măcar acum România nu are stocuri de vaccinuri în caz de epidemie, că nu există un buget pentru situații de urgentă de acest tip și nici personal care să intervină. Constatările sunt cuprinse în raportul înainte de ministrul Florian Bodog premierului Tudose. În plus, potrivit documentului, o „amenințare” o reprezintă faptul că unii medici de familie refuză să vaccineze copiii, dar și „goana după audiențe/senzațional a unor canale de presă, care pot afecta educația pro-vaccinare, prin difuzarea de informații false, părtinitoare”.